Era-Iliada_web	Enèu s’estèc en sòn país; mès eth mèn pair, dempús de vagar pendent bèth temps, se demorèc en Argos pr’amor qu’atau ac volèren Zèus e es auti dius, se maridèc damb ua hilha d’Adrast e s’estèc en ua casa claufida de riquesa: possedie fòrça camps de horment, moltes plantacions d’arbes enes entorns dera poblacion e abondoses vegades; e depassaue a toti es aquèus en manejament dera lança.